Ljubljana, 19. 4. 2013

**ZAPISNIK**

5. seje skupine za pripravo podatkovnih osnov (SPPO) Zbornice knjižnih založnikov in knjigotržcev, dne 17. aprila 2013, ob 14. uri, v prostorih GZS, Dimičeva 13, sejna soba v 3. nadstropju.

Prisotni: Helena Kraljič (Morfem), Irena Miš Svoljšak (Založba Miš), Andreja Kavčič (DZS), Zdravko Kafol (ZKZK)

**Dnevni red:**

1. Pregled zadnje faze dela zajema podatkov
2. Preučitev kazalnikov
3. Razno

**Ad. 1.**

Člani skupine soglašamo, da smo z zajemom podatkov za segment založništva iz bilanc stanja in izkazov poslovnega izida prišli do dokaj realnega podatka obsega velikosti panoge. Zavedamo se, da od dejanskih podatkov odstopamo med 3 % do največ 5 %. Smatramo, da je to še sprejemljivo za neko resnejšo analizo. Seveda pa bomo ob predstavitvi vsa dejstva oz. težave s katerimi smo se pri pripravi analize srečali, skrbno predstavili.

Ugotovili smo, da imamo za resnejšo analizo obsega panoge na segmentu knjigotrštva premalo podatkov na katerih bi lahko resneje gradili oceno. Podali bomo zgolj oceno obsega realizacije. Slednja je bila v zadnjih dneh tudi večkrat podana v javnost s strani različnih akterjev.

Sredi maja prejmemo še podatke za poslovno leto 2012 in za celotno opazovano obdobje.

**Ad. 2.**

Preleteli smo predlagane kazalnike in se načeloma strinjali, da slednje predstavimo. Dogovorili smo se, da delo skupine na kongresu predstavi A. Kavčič.

**Ad. 3**

**-** V sredo, 24. 4. se z Damijano Kisovec srečata H. Kraljič in A. Kavčič. S ciljem pregleda del na produkcijskem segmentu.

- A. Kavčič dogovori sestanek s Samom Rugljem. Na sestanku bosta prisotni tudi I. Miš Svoljšak ter H. Kraljič.

- A. Kavčič je 19. 4. prijavila predstavitev na kongresu založnikov, ki bo 4. 6. 2013 z naslovom:

**Nas je že za tretjino manj? Pregled delovanja panoge v letih 2008 do 2012**

Predstavljeni bodo različni kazalniki in postavke izkaza poslovnega izida s katerimi smo detaljnejše analizirali panogo. V predstavitvi bomo predstavili trend petletnega obdobja. (Andreja Kavčič)

Predstavitev slovenske založniške produkcije, kot jo lahko spremljamo v Narodni in univerzitetni knjižnici, za petletno obdobje. (Damijana Kisovec)

Naslednje srečanje skupine bo v sredo, 15. 5. 2013 ob 14. uri, v prostorih GZS. Srečanju se pridruži tudi ga. Damijana Kisovec. Vodja SPPO poskrbi za vabilo.

Seja je bila zaključena ob 15.45 uri.

Zapisala:

Andreja Kavčič, vodja SPPO